AFGØRELSE Nr. 1/99 TRUFFET AF DEN BLANDEDE KOMITÉ EF/DANMARK-FÆRØERNE

af 22. juni 1999

om erstatning af aftalens, protokol nr. 1 om bestemmelser om toldbehandlingen af og ordningerne vedrørende visse fiskerivarer, som overgår til fri omsætning i Fællesskabet eller indføres på Færøerne

(1999/456/EF)

DEN BLANDEDE KOMITÉ HAR -

under henvisning til aftalen mellem Det Europæiske Fællesskab, på den ene side, og Danmarks regering og Færøernes landsstyre, på den anden side(1), særlig artikel 34, stk. 1, og

ud fra følgende betragtninger:

(1) På baggrund af en gennemgang af ovennævnte aftale og af dens overensstemmelse med Verdenshandelsorganisationens (WTO) regler for frihandelsaftaler skønnes det hensigtsmæssigt at revidere protokol nr. 1 til aftalen;

(2) denne revision kræver visse ændringer i nævnte protokol og bilagene hertil;

(3) det bør ligeledes sikres, at de ændringer, der foretages som led i revisionen, ikke medfører nogen risici for stabiliteten på EF-markedet for de berørte varer;

(4) som følge af forhandlingerne mellem Kommissionen, på vegne af Det Europæiske Fællesskab, og Danmarks regering og Færøernes landsstyre, er det blevet aftalt, at protokol nr. 1 og bilagene hertil bør erstattes af bilaget til denne afgørelse -

TRUFFET FØLGENDE AFGØRELSE:

Artikel 1

Protokol nr. 1 til aftalen og bilagene hertil erstattes af teksten i bilaget til denne afgørelse.

Artikel 2

Denne afgørelse træder i kraft på den første dag i den anden måned efter vedtagelsen.

Udfærdiget i Bruxelles, 22. juni 1999.

På den blandede komités vegne

Alexander WIEDOW

Formand

(1) EFT L 53 af 22.2.1997, s. 2.

BILAG

"PROTOKOL Nr. 1

om bestemmelser om toldbehandlingen af og ordningerne vedrørende visse fiskerivarer, som overgår til fri omsætning i Fællesskabet eller indføres på Færøerne

Artikel 1

Hvad angår de i bilaget til denne protokol opførte varer med oprindelse på Færøerne:

1) indføres der ingen ny told i samhandelen mellem Fællesskabet og Færøerne

2) er præferencetolden og de øvrige betingelser, der gælder ved indførsel i Fællesskabet, som angivet i bilaget til denne protokol.

Artikel 2

De referencepriser, som Fællesskabet har fastsat eller fastsætter, finder ikke anvendelse på varer, der er omfattet af denne protokol.

Artikel 3

1. Når et prisfald i indførslen af en bestemt fiskerivare fra en kontraherende part er til alvorlig skade, eller truer med at være til alvorlig skade for den pågældende produktionsvirksomhed hos den anden kontraherende part, kan vedkommende kontraherende part træffe passende foranstaltninger.

2. Ved valget af foranstaltninger foretrækkes sådanne, som forstyrrer aftalens gennemførelse mindst muligt.

3. Den pågældende kontraherende part giver, før den træffer passende foranstaltninger, Den Blandede Komité alle oplysninger, der er nødvendige for at muliggøre en indgående undersøgelse af situationen med henblik på at finde en løsning, der kan godkendes af de kontraherende parter.

4. Den pågældende kontraherende part må, undtagen i nødstilfælde som omhandlet i stk. 5, først træffe foranstaltninger en måned efter datoen for underretningen herom, medmindre proceduren i Den Blandede Komité er afsluttet inden udløbet af den fastsatte frist.

5. I de tilfælde, hvor der kræves omgående indgreb, kan den pågældende kontraherende part anvende sådanne foranstaltninger, der er strengt nødvendige for at afhjælpe på situationen, dog tidligst tre dage efter at den har underrettet den anden kontraherende part herom.

6. Beskyttelsesforanstaltningerne meddeles straks Den Blandede Komité og er dér genstand for periodiske konsultationer, navnlig med henblik på at afskaffe dem, så snart omstændighederne tillader det.

Artikel 4

Færøerne afskaffer told og afgifter på indførslen af fisk og fiskerivarer med oprindelse i Fællesskabet.

BILAG

Præferencetolden og de øvrige betingelser i forbindelse med indførsel i Fællesskabet af varer med oprindelse på og afsendt fra Færøerne er som angivet nedenfor:

TABEL I

>TABELPOSITION>

TABEL II

>TABELPOSITION>"